Wenke spaar geld en bied meer | Netwerk24
Wenke spaar geld en bied meer
Benut elke kans om ’n atmosfeer van feestelikheid te skep. Gehaltetyd saam met geliefdes kan meer werd wees as geskenke.Foto: Brooke Lark, Unsplash
Dit is nie ’n besparing om Kersinkopies tot op die laaste te los nie.
Só sê Carla Oberholzer, ’n skuldadviseur by DebtSafe.
Sy gee wenke: Stel ’n geskenklys op. Kyk uit vir goedkoop pryse en winskopies, vergelyk pryse van die artikels wat jy moet aanskaf en kies winkels wat naby jou huis geleë is om brandstof te bespaar. ) Maak seker jy oorbestee nie en hou by jou geskenklys. Takseer elke artikel by die betaalpunt om seker te maak jy is tevrede met die inhoud van jou inkopiemandjie. ) Moenie winkels toe gaan “net om te loer” nie – jy sal altyd artikels vind wat jy “nodig het”. ) Pak ’n? geskenkmandjie. Wat van ’n aandetepakkie met ’n resep en bekostigbare bestanddele daarby? Of nuwe kouse wat met bekostigbare lekkernye gevul word? ) Gee vir ’n geliefde ’n geskenkbewys vir ’n kookkunsklas of?fotografiesessie wat jy self aanbied. Almal kan deelneem en dit geniet. ) Maak gebruik van gratis afleweringsaanbiedinge wanneer jy jou inkopies aanlyn doen. ) Gee ’n geldskenking vir ’n liefdadigheidsorganisasie in ’n geliefde se naam en maak ’n sertifikaat wat jy vir jou geliefde gee. ) Gee tuisgemaakte geskenke soos gebottelde souse, konfyt of suurlemoenstroop. ) ’n Mens hoef nie geskenke te koop nie – gehaltetyd met geliefdes is baie meer werd.) Hou geskenke eenvoudig en sit hart en liefde daarin.